PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

59042/20.10.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

pentru modificarea Hotărârii Consiliului Local Satu Mare nr. 325/15.09.2022 privind aprobarea depunerii proiectului „Reabilitarea termică a blocului de locuinţe situat pe Str. Dorna CD10”

UAT Municipiul Satu Mare a depus spre finanţare proiectul privind reabilitarea termică a blocului de locuinţe din str. Dorna CD10, în cadrul Planului Naţional de Redresare şi Rezilienţă (PNRR), Componenta C5 Valul renovării, Axa 1 – Schema de granturi pentru eficienţă energetică şi rezilienţă în clădiri rezidenţiale multifamiliale, Operaţiunea A.3 – renovarea energetică moderată sau aprofundată a clădirilor rezidenţiale multifamiliale.

Prin Hotărârea Consiliului Local Satu Mare nr. 325/15.09.2022 s-au aprobat atât indicatorii de eficienţă energetică cât şi indicatorii economici. Valoarea indicatorilor economici aprobaţi a fost de 1.135.361,6826 lei fără TVA.

Conform platformei PNRR, în momentul depunerii cererilor de finanţare, fiecărui proiect i se alocă un număr de staţii de încărcare pentru vehicule electrice, în funcţie de suprafaţa desfăşurată a clădirii. Pentru proiectul „Reabilitarea termică a blocului de locuinţe situat pe Str. Dorna CD10” programul a alocat un număr de 1 (una) staţie de încărcare pentru vehicule electrice, modificându-se astfel valoarea maximă eligibilă a proiectului aprobată prin Hotărârea Consiliului Local Satu Mare nr. 325/15.09.2022.

Valoarea eligibilă a staţiei de încărcare pentru vehicule electrice este de 123.067,50 lei fără TVA.

Datorită acestor modificări intervenite în momentul depunerii proiectului în ceea ce priveşte valoarea eligibilă maximă a proiectului prin adaugarea valorii staţiilor de încărcare pentru vehicule electrice, valoarea maximă eligibilă a proiectului după depunere este de 1.258.429,1826 lei fără TVA.

Sumele vor fi asigurate în Secţiunea de dezvoltare a bugetului local la Capitolul 70.02 “Locuinţe, servicii şi dezvoltare publică”, Titlul XII “Proiecte cu finanţare din sumele reprezentând asistenţa financiară nerambursabilă aferentă PNRR”, urmând a fi recuperate în baza cererilor de rambursare/plată întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

 Director executiv Şef serviciu

 Ec. Ursu Lucia Dr. Sveda Andrea